सन् 1962-63 इच जम्मूं थमां धर्मचंद ‘प्रशांत’ हुंदी पत्रका ‘रेखा’ दे चार अंक निकले जिंदे’चा पैहले, दूए ते चोथे अंक इच इक-इक लोक-गीत छपेआ। साल 1962 इच गै जम्मू-कश्मीर कल्चरल अकाडमी नैं ‘डोगरी कहावत कोष’ छापेआ जह्‌दे’च तारा स्मैपुरी हुंदे द्वारा कठेरी दिआं 1500 कहावतां ते दोहे शामल न। इस्सै बरहै, डॉ.कर्णसिंह हुंदा डोगरी दे 31 लोक-प्रिय गीतें दा संग्रैह ‘शैडो एडं सन लाइट’ प्रकाशत होआ। एह्‌दे’च मूल डोगरी गीत ते उंदी स्वर लिपि देवनागरी अक्खरें’च ते गीतें दा अनुवाद अंग्रेजी भाषा इच ऐ।